เอเลี่ยน (แฟรนไชส์)

***เอเลี่ยน*** () เป็นสื่อแฟรนไชส์แนวบันเทิงคดีแนววิทยาศาสตร์สยองขวัญและโลดโผน มีศูนย์กลางอยู่ที่ภาพยนตร์ชุดดั้งเดิม ซึ่งแสดงการต่อสู้ระหว่าง พันจ่าเอลเลน ริปลีย์ (ซิกอร์นีย์ วีเวอร์) กับสิ่งมีชีวิตนอกโลก เรียกโดยทั่วไปว่าเอเลี่ยน ("ซีโนมอร์ฟ") ขณะที่ภาพยนตร์ชุดต้นเล่าเรื่องราวของแอนดรอยด์ เดวิด 8 (มิชชาเอล ฟัสเบ็นเดอร์) และผู้สร้างสัตว์ประหลาดเอเลี่ยนที่เรียกว่า "เอนจิเนียร์ส" 

ภาพยนตร์ชุดสร้างและจัดจำหน่ายโดย ทเวนตีท์เซนจูรีสตูดิโอส์ โดยเริ่มต้นจากภาพยนตร์ *[[เอเลี่ยน (ภาพยนตร์)|เอเลี่ยน]]* (1979) กำกับโดย ริดลีย์ สก็อต ตามมาด้วยภาพยนตร์ภาคต่ออีกสามภาค ได้แก่ *[[เอเลี่ยน 2 ฝูงมฤตยูนอกโลก]]* (1986) กำกับโดย เจมส์ แคเมรอน, *[[เอเลี่ยน 3 อสูรสยบจักรวาล]]* (1992) กำกับโดย เดวิด ฟินเชอร์ และ *[[เอเลี่ยน 4 ฝูงมฤตยูเกิดใหม่]]* (1997) กำกับโดย ฌอง-ปีแอร์ จูเนต์ สก็อตยังได้กำกับภาพยนตร์ชุดต้น ประกอบด้วย *[[โพรมีธีอุส]]* (2012) และ *[[เอเลี่ยน: โคเวแนนท์]]* (2017) ขณะที่ *[[เอเลี่ยน: โรมูลัส]]* (2024) กำกับโดย เฟเด อัลวาเรซ เป็นภาพยนตร์ที่มีเนื้อเรื่องระหว่าง *เอเลี่ยน* และ *เอเลี่ยน 2 ฝูงมฤตยูนอกโลก*

ภาพยนตร์ชุดยังนำไปสู่การสร้าง นวนิยาย, การ์ตูนและวิดีโอเกม จำนวนมาก รวมถึงละครชุดทางโทรทัศน์ในชื่อ *[[เอเลี่ยน: เอิร์ท]]* พัฒนาโดยสก็อตร่วมกับ โนอาห์ ฮอว์ลีย์ สำหรับเอฟเอ็กซ์ออนฮูลู มีการข้ามฝั่งกันระหว่างแฟรนไชส์ *เอเลี่ยน* กับ แฟรนไชส์ ''พรีเดเตอร์'' กลายเป็น แฟรนไชส์ ''เอเลี่ยน ปะทะ พรีเดเตอร์'' ทำให้เกิดเป็นภาพยนตร์สองเรื่อง, การ์ตูน, หนังสือและวิดีโอเกมตามมา

## ฉากหลัง
thumb|โลโก้ เวย์แลนด์-ยูทานิ จาก ''เอเลี่ยน 2 ฝูงมฤตยูนอกโลก''
แฟรนไชส์ *เอเลี่ยน* แสดงการเผชิญหน้าที่อันตรายระหว่างมนุษยชาติกับซีโนมอร์ฟ สิ่งมีชีวิตสายพันธุ์ต่างดาวที่คล้ายปรสิตซึ่งเป็นอันตราย การดำเนินเรื่องส่วนใหญ่จะอยู่ในช่วงศตวรรษที่ 22 ถึง 24 มนุษย์กลายเป็นเผ่าพันธุ์ที่สามารถเดินทางในอวกาศได้และมีการก่อตั้งการปกครองระหว่างดวงดาว การเดินทางระหว่างพื้นที่ต่าง ๆ ในอวกาศนั้นใช้เวลานาน โดยปกติจะใช้เวลานานหลายเดือนหรือหลายปี และจำเป็นต้องใช้การแช่แข็งร่างกาย เพื่อให้ร่างกายคงสภาพเดิม ตลอดภาพยนตร์ชุดนั้น ตัวละครหลายตัวมักจะถูกปั่นหัวซ้ำ ๆ และทำให้ตกอยู่ในอันตรายจากความโลภและไร้ศีลธรรมของ เวย์แลนด์-ยูทานิคอร์ป บริษัทขนาดใหญ่ที่แสวงหากำไรจากตัวเอเลี่ยน

ภาพยนตร์ชุดยังได้ให้เรื่องราวสมมติของต้นกำเนิดของเผ่าพันธุ์มนุษย์ หลายพันล้านปีก่อนเหตุการณ์หลักในภาพยนตร์ มีสมาชิกคนหนึ่งของเผ่าพันธุ์ที่คล้ายมนุษย์โบราณ เรียกว่า *เอนจิเนียร์ส* ได้เสียสละตัวเอง เพื่อให้ดีเอ็นเอของเขาเป็นจุดกำเนิดของมนุษยชาติ การทดลองอื่น ๆ ของเอนจิเนียร์ส มีการออกแบบสารก่อกลายพันธุ์ที่ร้ายแรงเพื่อกำจัดเผ่าพันธุ์มนุษย์และปูทางให้เอเลี่ยนเพิ่มจำนวนขึ้นผ่านการการฝังตัวอ่อนในเจ้าของร่าง เหตุการณ์ต่าง ๆ ที่เกิดขึ้นในหลายชั่วอายุคนนั้นได้รับการบันทึกตลอดแฟรนไชส์

## เบื้องหลัง
นักเขียนบท แดน โอแบนนอน ต้องการเขียนบทภาพยนตร์บันเทิงคดีแนววิทยาศาสตร์โลดโผน โดยร่วมมือกับนักเขียนบทภาพยนตร์ โรนัลด์ ชูเซตต์ หลังทั้งสองคนเขียนบทภาพยนตร์เสร็จ ช่วงแรกใช้ชื่อว่า *สตาร์ บีสต์* แต่ต่อมาได้เปลี่ยนเป็น *เอเลี่ยน* บทภาพยนตร์ถูกขายให้กับ แบรนดีไวน์โปรดักชันส์ ซึ่งมีข้อตกลงการจัดจำหน่ายกับทเวนตีท์เซนจูรีฟอกซ์ เหล่านักเขียนคาดว่ามันจะเป็นภาพยนตร์ที่มีทุนสร้างต่ำ แต่ด้วยความสำเร็จของ *[[สตาร์ วอร์ส (ภาพยนตร์)|สตาร์ วอร์ส]]* ทำให้มีแนวโน้มที่ทเวนตีท์เซนจูรีฟอกซ์จะลงทุนด้วยจำนวนเงินหลายล้าน

ในบทภาพยนตร์เดิม ลูกเรือยานอวกาศเป็นผู้ชายทั้งหมด แม้ว่าจะระบุไว้ว่า ลูกเรือสามารถเปลี่ยนอวัยวะเพศได้ ตัวละครริปลีย์ ซึ่งจะแสดงโดย ทอม สเกอร์ริตต์ ต่อมา อลัน แลดด์ จูเนียร์ ประธานของฟอกซ์และผู้อำนวยการสร้างที่แบรนดีไวน์ได้ยินข่าวลือว่าฟอกซ์กำลังทำงานภาพยนตร์เรื่องอื่นที่แสดงนำโดยผู้หญิงแกร่ง จึงได้มีการตัดสินใจให้บทของริปลีย์เป็นผู้หญิงและสเกอร์ริตต์ให้แสดงเป็นกัปตันดัลลาสแทน

ฮาแอร์ กีเกอร์ จิตรกรและช่างแกะสลักชาวสวิส เป็นผู้ออกแบบเอเลี่ยนในร่างโตเต็มวัยและซากยานอวกาศ ขณะที่ เมอบิอุส ศิลปินชาวฝรั่งเศส สร้างรูปลักษณ์ของชุดอวกาศและ รอน คอบบ์ ออกแบบฉากในการถ่ายทำ

ขณะที่ภาพยนตร์ *[[เอเลี่ยน (ภาพยนตร์)|เอเลี่ยน]]* ที่กำกับโดย ริดลีย์ สก็อตต์ นั้นประสบความสำเร็จ ฟอกซ์ไม่ได้ตัดสินใจให้มีการสร้างภาคต่อในทันที จนกระทั่งเมื่อปี ค.ศ. 1983 เมื่อ เจมส์ แคเมรอน แสดงความสนใจต่อผู้อำนวยการสร้าง เดวิด ไกเลอร์ ที่ต้องการจะสานต่อเนื้อเรื่องของ *เอเลี่ยน* หลัง *[[ฅนเหล็ก 2029]]* ของแคเมรอนกลายเป็นภาพยนตร์ยอดนิยมในบ็อกซ์ออฟฟิศ แคเมรอนและเกล แอนน์ เฮิร์ดได้รับการอนุมัติให้กำกับและสร้างภาคต่อ *เอเลี่ยน* กำหนดฉายปี ค.ศ. 1986 แคเมรอนเขียนบทภาพยนตร์ *[[เอเลี่ยน 2 ฝูงมฤตยูนอกโลก]]* จากเนื้อเรื่องที่เขาพัฒนาขึ้นมากับไกเลอร์และวอลเตอร์ ฮิลล์

หลังจากภาพยนตร์ภาคที่สองฉายแล้ว วีเวอร์ไม่สนใจที่จะกลับมารับบทเดิม ทำให้ผู้อำนวยการสร้าง เดวิด ไกเลอร์และวอลเตอร์ ฮิลล์ ต้องสร้างภาพยนตร์ *เอเลี่ยน* ภาคที่สามโดยที่ไม่มีตัวละครรีปลีย์ แต่ โจ รอธ ประธานของฟอกซ์ ไม่เห็นด้วยกับการไม่มีตัวละครรีปลีย์ และวีเวอร์ได้รับข้อเสนอด้วยเงินเดือนจำนวน 5 ล้านดอลลาร์สหรัฐและให้มีชื่อเป็นผู้อำนวยการสร้างใน *เอเลี่ยน 3 อสูรสยบจักรวาล* ไกเลอร์, ฮิลล์และแลร์รี เฟอร์กูสัน เป็นผู้เขียนบทภาพยนตร์จากเนื้อเรื่องของบทภาพยนตร์ก่อนหน้านี้โดย วินเซนต์ วอร์ด ตั้งใจจะปิดฉากแฟรนไชส์ *เอเลี่ยน* ด้วยการสังหารตัวละครริปลีย์ ซึ่งเป็นตัวละครหลัก *เอเลี่ยน 3 อสูรสยบจักรวาล* เผชิญกับการสร้างที่ติดขัด ด้วยความยากลำบากในการเขียนบทภาพยนตร์, ปัญหาในการหาผู้กำกับ, เริ่มต้นการสร้างทั้ง ๆ ที่บทภาพยนตร์ยังไม่เสร็จสมบูรณ์ รวมถึงการแทรกแซงจากสตูดิโอจำนวนมาก

ขณะที่การตอบรับของ *เอเลี่ยน 3 อสูรสยบจักรวาล* จากแฟนและนักวิจารณ์นั้นไม่ดีนัก แต่ภาพยนตร์กลับทำเงินได้ดีในบ็อกซ์ออฟฟิศทั่วโลก ทำให้ฟ็อกซ์สนใจในการสานต่อแฟรนไชส์ เมื่อปี ค.ศ. 1996 การสร้างภาพยนตร์เอเลี่ยนเรื่องที่สี่ *[[เอเลี่ยน 4 ฝูงมฤตยูเกิดใหม่]]* ก็เริ่มขึ้น ริปลีย์นั้นไม่อยู่ในบทร่างแรกของบทภาพยนตร์และวีเวอร์ไม่สนใจที่จะกลับมารับบทเดิม สุดท้ายเธอก็กลับมาเข้าร่วมโครงการหลังได้รับข้อเสนอด้วยเงินเดือนจำนวน 11 ล้านดอลลาร์สหรัฐและมีอำนาจในการควบคุมความคิดสร้างสรรค์มากขึ้น รวมถึงการอนุมัติของผู้กำกับ บทดำเนินเรื่อง 200 ปีหลังเหตุการณ์ใน *เอเลี่ยน 3 อสูรสยบจักรวาล* ฟิ้นคืนชีพตัวละครริปลีย์โดยการโคลนนิ่งมนุษย์ ภาพยนตร์กำกับโดย ฌอง-ปีแอร์ จูเนต์ ภาพยนตร์ประสบปัญหาการถ่ายทำที่ยืดเยื้อและอธิบายโดยผู้เขียนบท จอสส์ วีดอน ว่าทำ *ทุกอย่างผิดไปหมด* จากบทของเขา ภาพยนตร์ฉายเมื่อปี ค.ศ. 1997 ได้รับการตอบรับที่หลากหลาย, ทำกำไรคืนจากบ็อกซ์ออฟฟิศได้เพียงเล็กน้อยและไม่ประสบความสำเร็จ

## ภาพยนตร์
}
| ริดลีย์ สก็อต
| แดน โอแบนนอน
| แดน โอแบนนอนและโรนัลด์ ชูเสตต์
| กอร์ดอน แคร์โรลล์, เดวิด ไกเลอร์และวอลเตอร์ ฮิลล์
|-
! scope="row" style="text-align:left;"| *[[เอเลี่ยน 2 ฝูงมฤตยูนอกโลก]]*
| style="text-align:center" | 
| colspan="2"| เจมส์ แคเมรอน
| เจมส์ แคเมรอน, เดวิด ไกเลอร์และวอลเตอร์ ฮิลล์
| เกล แอนน์ เฮิร์ด
|-
! scope="row" style="text-align:left;" | *[[เอเลี่ยน 3 อสูรสยบจักรวาล]]*
| style="text-align:center" | 
| เดวิด ฟินเชอร์
| เดวิด ไกเลอร์, วอลเตอร์ ฮิลล์และแลร์รี เฟอร์กูสัน
| วินเซนด์ วอร์ด
| กอร์ดอน แคร์โรลล์, เดวิด ไกเลอร์และวอลเตอร์ ฮิลล์
|-
! scope="row" style="text-align:left;" | *[[เอเลี่ยน 4 ฝูงมฤตยูเกิดใหม่]]*
| style="text-align:center" | 
| ฌอง-ปีแอร์ จูเนต์
| colspan="2"| จอสส์ วีดอน
| กอร์ดอน แคร์โรลล์, เดวิด ไกเลอร์, วอลเตอร์ ฮิลล์และบิลล์ บาดาลาโต
|-
! scope="row" style="text-align:left;" | *[[โพรมีธีอุส]]*
| style="text-align:center" | 
| rowspan="2"| ริดลีย์ สก็อต
| colspan="2"| จอน สไปทส์และเดมอน ลินเดลอฟ
| เดวิด ไกเลอร์, วอลเตอร์ ฮิลล์และริดลีย์ สก็อต
|-
! scope="row" style="text-align:left;" | *[[เอเลี่ยน: โคเวแนนท์]]*
| style="text-align:center" | 
| จอห์น โลแกนและดันเต ฮาร์เปอร์
| แจ็ค แพกเลนและไมเคิล กรีน
| เดวิด ไกเลอร์, วอลเตอร์ ฮิลล์, ริดลีย์ สก็อต, มาร์ก ฮัฟฟามและมิคาอิล ชีฟเฟอร์
|-
! scope="row" style="text-align:left;" | *[[เอเลี่ยน: โรมูลัส]]*
| 
| เฟเด อัลวาเรซ
| colspan="2" |เฟเด อัลวาเรซและโรโด ซายาเกซ
| ริดลีย์ สก็อต, ไมเคิล พรัสและวอลเตอร์ ฮิลล์
|-
! colspan="6" style="width:12px; background-color:#ccccff;" | ภาพยนตร์ข้ามฝั่ง
|-
! scope="row" style="text-align:left;" | *[[เอเลี่ยนปะทะพรีเดเตอร์ สงครามชิงเจ้ามฤตยู]]*
| style="text-align:center" | 
| colspan="2" | พอล ดับบลิว.เอส. แอนเดอร์สัน
| พอล ดับบลิว.เอส. แอนเดอร์สัน, แดน โอบานอนและโรนัลด์ ชูเซตต์
| จอห์น เดวิส, กอร์ดอน แคร์โรลล์, เดวิด กิลเลอร์และวอลเตอร์ ฮิลล์
|-
! scope="row" style="text-align:left;"| *[[สงครามฝูงเอเลี่ยน ปะทะ พรีเดเตอร์ 2]]*
| style="text-align:center" | 
| เกร็กและคอลิน สเตราส์
| colspan="2" | เชน ซาเลอร์โน
| จอห์น เดวิส, เดวิด กิลเลอร์และวอลเตอร์ ฮิล
|}

### ภาพยนตร์ชุดดั้งเดิม
#### ''เอเลี่ยน'' (1979)

ขณะที่ยานอวกาศเชิงพาณิชย์ ยูเอสซีเอสเอส *นอสโตรโม* กำลังเดินทางกลับโลก ได้จับสัญญาณลึกลับจากยานอวกาศมนุษย์ต่างดาวที่ถูกทิ้งร้างบนดาวเคราะห์น้อย ลูกเรือของยานอวกาศจึงเดินทางไปสำรวจที่นั่น ขณะที่กำลังสำรวจยานอวกาศดังกล่าว หนึ่งในลูกเรือของ *นอสโตรโม* ค้นพบซากศพนักบินของยานและห้องขนาดใหญ่ที่เต็มไปด้วยวัตถุคล้ายไข่เป็นจำนวนมาก ไข่ใบหนึ่งได้ปล่อยสัตว์ตัวหนึ่งออกมาแล้วไปติดที่หน้าของลูกเรือคนหนึ่งแล้วทำให้เขาหมดสติ ลูกเรือคนอื่น ๆ จึงนำตัวเขาขึ้นยานอวกาศแล้วกักตัว ต่อมาปรสิตได้ตายแล้วลูกเรือคนดังกล่าวก็ฟื้นขึ้นเป็นปกติ แต่ต่อมาไม่นาน สิ่งมีชีวิตต่างดาวระเบิดออกมาจากหน้าอกของเขาและโตขึ้นอย่างรวดเร็วกลายเป็นสัตว์ประหลาดสูง 2.5 เมตร แล้วก็เริ่มไล่ฆ่าลูกเรือคนอื่น ๆ

#### ''เอเลี่ยน 2 ฝูงมฤตยูนอกโลก'' (1986)

#### ''เอเลี่ยน 3 อสูรสยบจักรวาล'' (1992)

#### ''เอเลี่ยน 4 ฝูงมฤตยูเกิดใหม่'' (1997)

### ภาพยนตร์ชุดข้ามฝั่ง
#### ''เอเลี่ยนปะทะพรีเดเตอร์ สงครามชิงเจ้ามฤตยู'' (2004)

#### ''สงครามฝูงเอเลี่ยน ปะทะ พรีเดเตอร์ 2'' (2007)

### ภาพยนตร์ชุดต้น

#### ''โพรมีธีอุส'' (2012)

#### ''เอเลี่ยน: โคเวแนนท์'' (2017)

### ภาพยนตร์แยก

#### ''เอเลี่ยน: โรมูลัส'' (2024)

### อนาคต

## ละครชุดทางโทรทัศน์และเว็บ

เมื่อ ค.ศ. 1979 ทเวนตีท์เซนจูรีฟอกซ์ เคยพิจารณาสร้างละครชุดทางโทรทัศน์จากภาพยนตร์ *เอเลี่ยน* โดยตั้งใจให้เอบีซีนำไปออกอากาศ แต่มีเพียงการรายงานข่าวทางสื่อในนิตยสาร *แฟงโกเรีย* ฉบับที่ 6 ประจำเดือนมิถุนายน ค.ศ. 1980 เท่านั้น เมื่อ ค.ศ. 1992 แอนิเมชันชุดที่ได้รับแรงบันดาลใจจากภาพยนตร์ *เอเลี่ยน 2 ฝูงมฤตยูนอกโลก* เมื่อ ค.ศ. 1986 ชื่อว่า *ออเปเรชัน: เอเลี่ยนส์* กำลังพัฒนาไปพร้อมกับเกมแอลซีดี, เกมกระดาน, วิดีโอเกมบนเครื่องเซกา เมกาไดรฟ์ โดย ทีเอชคิว และแอกชันฟิกเกอร์ อย่างไรก็ตาม แบรนด์ดังกล่าวยังคงดำรงอยู่ผ่านสายผลิตภัณฑ์ของเล่นของเคนเนอร์ ในฐานะเพียงแค่ *เอเลี่ยนส์* และในหนังสือการ์ตูนชุดที่รวมอยู่กับแอกชันฟิกเกอร์ รวมถึงชุดการ์ดสะสม *เอเลี่ยนส์/พรีเดเตอร์ ยูนิเวิร์ส* ด้วย เมื่อ ค.ศ. 2007 *อินต์อิตคูลนิวส์* รายงานว่า มีการพัฒนาแอนิเมชันชุดชื่อว่า *เอเลี่ยน: วอร์เกมส์* ซึ่งถูกยกเลิกไปแล้ว และได้รับแรงบันดาลใจจากภาพยนตร์ *เอเลี่ยน 2 ฝูงมฤตยูนอกโลก* เมื่อ ค.ศ. 1986

### ''เอเลี่ยน: ไอโซเลชัน – เดอะดิจิทัลซีรีส์'' (2019)

เซกาวางจำหน่ายวิดีโอเกม *[[เอเลี่ยน: ไอโซเลชัน]]* เมื่อ ค.ศ. 2014 มีการดัดแปลงเป็นแอนิเมชันชุดจำนวนเจ็ดตอนออกอากาศเมื่อวันที่ 28 กุมภาพันธ์ ค.ศ. 2019 แอนิเมชันชุดพัฒนาโดยทเวนตีท์เซนจูรีฟอกซ์ ร่วมกับรีเวิร์สเอนจิเนียริงสตูดิโอส์ และดีวีกรุป สร้างขึ้นโดยใช้การผสมผสานระหว่างฉากเคลื่อนไหวที่สร้างขึ้นมาใหม่ ภาพเคลื่อนไหวที่นำมาจากเกมต้นฉบับโดยตรง และการสร้างฉากบุคคลที่หนึ่งจากเกมขึ้นใหม่ในรูปแบบดิจิทัล *เอเลี่ยน: ไอโซเลชัน* ดำเนินเรื่องใน ค.ศ. 2137 สิบห้าปีหลังเหตุการณ์ใน *เอเลี่ยน* และสี่สิบสองปีก่อนเหตุการณ์ใน *[[เอเลี่ยน 2 ฝูงมฤตยูนอกโลก]]* แอนิเมชันชุดเล่าเรื่องราวของ อะแมนดา ริปลีย์ ซึ่งกำลังสืบสวนการหายตัวไปของแม่ของเธอ เอลเลน ริปลีย์ ขณะที่เธอถูกย้ายไปยังสถานีอวกาศเซวาสโทโพลเพื่อค้นหาเครื่องบันทึกการบินของ *โนสโตรโม* แต่กลับพบว่ามนุษย์ต่างดาวได้สร้างความหวาดกลัวให้กับสถานีจนทำให้ลูกเรือส่วนใหญ่เสียชีวิต แอนเดรีย เดก กลับมารับบทเดิมของเธอเป็น อะแมนดา ริปลีย์

### ''เอเลี่ยน: เอิร์ท'' (2025)

ดิสนีย์ประกาศในการนำเสนอในวันนักลงทุนของพวกเขาเมื่อวันที่ 10 ธันวาคม ค.ศ. 2020 ว่า โครงการละครชุดใหม่ที่สร้างจากแฟรนไชส์กำลังอยู่ในระหว่างการพัฒนาสำหรับเอฟเอ็กซ์ออนฮูลู โดยมี โนอาห์ ฮอว์ลีย์ เป็นโชว์รันเนอร์ และสกอตต์ เป็นผู้อำนวยการสร้าง ละครชุดจะดำเนินเรื่องบนโลกในอนาคตอันใกล้ ซึ่งถือเป็นเรื่องแรกของแฟรนไชส์ที่จะไม่มี เอลเลน ริปลีย์ เป็นตัวละครหลัก จอห์น แลนด์กราฟ จากเครือข่ายเอฟเอ็กซ์กล่าวในงานทัวร์สื่อมวลชนของสมาคมนักวิจารณ์โทรทัศน์ ค.ศ. 2021 ว่า ละครชุดน่าจะออกอากาศใน ค.ศ. 2023 แบบฟอร์มการคัดเลือกนักแสดงสำหรับตัวละครเฮอร์มิตและเวนดีเผยให้เห็นรายละเอียดเกี่ยวกับตัวละครนำของละครชุด มีรายงานว่าละครชุดจะเริ่มต้นถ่ายทำในเดือนมีนาคม ค.ศ. 2022 แต่ต้องเลื่อนออกไปจนถึง ค.ศ. 2023 เนื่องจากการระบาดทั่วของโควิด-19 แลนด์กราฟกล่าวเมื่อวันที่ 6 เมษายน ว่า ละครชุดกำลังอยู่ในช่วง "เตรียมงานก่อนเริ่มต้นถ่ายทำ" ละครชุดเริ่มต้นถ่ายทำเมื่อวันที่ 19 กรกฎาคม ในประเทศไทย โดยมี ซิดนีย์ แชนด์เลอร์, อเล็กซ์ ลอว์เทอร์ และซามูเอล เบลนกิน ได้รับเลือกเป็นนักแสดงนำของละครชุด *เอเลี่ยน: เอิร์ท* ออกอากาศทางช่อง เอฟเอ็กซ์ และเอฟเอ็กซ์ออนฮูลู เมื่อวันที่ 12 สิงหาคม ค.ศ. 2025

## การตอบรับ
;รายการตัวบ่งชี้:
: ระบุจำนวนตัวเลขตามข้อมูลที่มีอยู่

ตัวเลขในตารางนี้ไม่ได้ถูกปรับอัตราเงินเฟ้อ ในกรณีที่จำนวนตัวเลขสองตัวแตกต่างกันที่ยกมาจากรายได้ของบ็อกซ์ออฟฟิศ ข้อมูลนั้นถูกนำมาจากสองแหล่งข้อมูลที่แตกต่างกัน

### การทำเงินในบ็อกซ์ออฟฟิศ

### การตอบรับของนักวิจารณ์

## อ้างอิง

## อ่านเพิ่มเติม

* *Alien Woman: The Making of Lt. Ellen Ripley* (by Ximena Gallardo C. and C. Jason Smith, Continuum, 272 pages, 2004, )
* *The Book of Alien* (by Paul Scanlon and Michael Gross, Star Books, 112 pages, 1979, , Titan Books, 2003, )
* *Making of Alien Resurrection* (by Andrew Murdock and Rachel Aberly, Harper Prism, 1997 )
* *The Complete Aliens Companion* (by Paul Sammon, Harper Prism, 1998, )
* *The Alien Quartet: A Bloomsbury Movie Guide* (by David Earl Thomson, Bloomsbury Publishing, 208 pages, 1999, , as *The Alien Quartet (Pocket Movie Guide)*, 2000 )
* *Beautiful Monsters: The Unofficial and Unauthorized Guide to the Alien and Predator Films* (by David A. McIntee, Telos, 272 pages, 2005, )
* *Alien Vault: The Definitive Story of the Making of The Film* (By Ian Nathan) 2011, 176 pages. Includes inserts with sticker, mini posters, art and storyboards, Blueprints and other material. 

## แหล่งข้อมูลอื่น

* 

หมวดหมู่:เอเลียน (ภาพยนตร์ชุด)